Lauryn Hill

Lauryn Noelle Hill (East Orange, New Jersey, AEB, ) estatubatuar rapero, abeslaria, aktore eta ekoizlea da. Fugees taldean ospetsu bilakatu zen, baina 1997tik aurrera taldea banatu eta bakarkako lanak egin ditu.

 Bizitza 
Hill 1975ean jaio zen East Orangen (New Jersey). Bere ama, Valerie Hill, ingeleseko irakaslea zen eta bere aita, Mal Hill, informatika eta kudeaketa aholkularia. Neba nagusia , Malaney Hill izenekoa, ingeniari informatikoa, 1972an jaioa eta Pensilvaniako Unibertsitatean graduatu zen. Bere familia bataiatzailea New Yorkera joan zen bizitzera denbora labur batez, South Orangen (New Jersey) finkatu baino lehen.

Hillek esan du bere familiaz, musikarekiko zaletasunez: "Hainbeste disko zeuden, hainbeste musika etengabe jotzen. Amak pianoa jotzen zuen, aitak kantatu egiten zuen, eta beti musikaz inguratuta geunden". Aitak herriko gau-klubetan eta ezkontzetan kantatzen zuen. Haurtzaroan, Hillek sarritan entzuten zituen Curtis Mayfield, Stevie Wonder, Aretha Franklin eta Gladys Knight; urte batzuk geroago gogoratu zuen Marvin Gayeren What's Going On jarri zuela behin eta berriz lo geratu arte.

Bigarren hezkuntzan, Hillek "The Star-Spangled Banner" abestu zuen saskibaloi partida baten aurretik. Bere ospea zela eta, ondorengo partidetan bere interpretazioaren grabaketa bat sartu zuten. 1988an, Hillek Gau Amateurreko lehiakide gisa parte hartu zuen It's Showtime, in Apollo. Smokey Robinsonen "Who's Lovin' You" abestiaren bertsioa abestu zuen. Bere notak lortzeko hasieran baldar samar, publikoaren erreakzio mistoa sortu zuen hasieran, baina emanaldian zehar iraun zuen, eta txalo artean amaitu zen.

Hill Columbia bigarren hezkuntzako eskolara joan zen, non atletismo taldeko kide izan zen, animatzaile taldeko kide eta Zach Braff aktorearen gelakidea izan zen. Biolin eskolak ere hartu zituen, dantza klaseetara joan zen eta eskolako gospel abesbatza sortu zuen. Akademikoki, kolokazio aurreratuko klaseak hartu zituen eta batez ere "A" kalifikazioak lortu zituen. Eskola-agintariek ikasleen artean liderra zela aitortu zuten. Beranduago, bere heziketa gogoratzean, Hillek komentatu zuen: "Gustokoa nuen. Arlo akademikoa bazen, kirolak baziren, musika bazen, dantza bazen, edozer, beti bultzatzen ninduen asko egitera une horretan fokatzen ari nintzen edozein arlo edo esparrutan".

 Ibilbidea 
Bigarren Hezkuntzako lehen urtean, Prakazrel "Pras" Michel-ek Hill-ekin harremanetan jarri zen, lagun komunen bitartez, musika talde bat sortzeko asmoz. Hill eta Pras Translator Crew izenarekin hasi ziren. Izen hori bururatu zitzaien hizkuntza ezberdinetan errimatu nahi zutelako. Beste emakumezko abeslari bat laster ordezkatu zuen Michelen lehengusuak, Wyclef Jean multiinstrumentistak. Taldea herrietako aurkezpenetan eta bigarren hezkuntzako talentuen lehiaketetan hasi zen jotzen. Hasieran, Hillek kantatu baino ez zuen egiten, baina gero rapeatzen ere ikasi zuen; Salt-N-Pepa eta MC Lyte bezalako raperoetan inspiratu ordez, Ice Cube bezalako raperoak nahiago zituen eta hauek entzunez garatu zuen bere jarioa. Hill-ek geroago komentatu zuen: «Gogoratzen dut nire lanak hip-hop klubetako komunetan egiten».

Hazten ari zela, Hillek Manhattanen antzerkia ikasi zuen. 1991n hasi zen aktore lanetan, eta Jean Club XII.ean agertu zen, MC Lyteren Noche de Reyes de Shakespeareren Off-Broadway hip-hop bertsioan. Antzezlana arrakastatsua izan ez bazen ere, eragile batek ikusi zuen. Urte horretan, Hill As the World Turns telenobelan agertzen hasi zen, Kira Johnson arazoak zituen nerabearen paperean. Ondoren, 1993ko Sister Act 2: Back in the Habit estreinaldian Whoopi Goldberg-ekin batera protagonista izan zen, Rita Louise Watson interpretatuz, hiriko erdialdeko eskola katoliko bateko nerabea, jarrera zakar eta bihurriarekin. Bertan, "His Eye Is on the Sparrow" (dueto bat Tanya Blountekin) eta " Joyful, Joyful " abestiak ontrepretatu zituen.

Bill Duke zuzendariak Hill-i egotzi zion eszena batean rap bat inprobisatu izana: «Horrelako ezer ez zegoen gidoian. Laurynek egin zuen dena. Itzel egon zen». Roger Ebert kritikariak «ahots indartsu eta alaiko neska» deitu zion, nahiz eta bere talentua alferrik galdutzat jo zuen, Rolling Stonek, berriz, «emanaldi zoragarria izan zuen, ezohikoa... film batean gainerakoan azalekoa». Steven Soderberghen 1993ko «King of the Hill» filmean ere agertu zen Hill, bigarren mailako paper erabakigarri batean, txikleak jaten zituen 30eko hamarkadako igogailu-langilevbaten antzera. Soderberghen biografo Jason Wood-ek filmeko eszenarik beroenetako baten protagonista gisa deskribatu zuen. Hill Columbiako bigarren hezkuntzako eskolan graduatu zen 1993an.

 Bizitza pertsonala 
1996tik harreman sentimentala izan zuen Rohan Marley futbol amerikarreko jokalariarekin (Bob Marleyren semea). Bikoteak 5 seme-alaba izan zituen: Zion David (n. 1997); Selah Louise (n. 1998); Joshua Omaru (n. 2001); John Nesta (n. 2002); eta Sarah (n. 2008), zeinei zenbait abesti eskaini zizkien. Seigarren haurra 2011ko uztailean jaio zen eta ez du aita nor den adierazi. Lauryn Hill Rohan Marleyrengandik bereizi zen behin betiko 2011n.

2013ko maiatzaren 6an, hiru hilabeteko kartzela-zigorra eta beste hiru etxeko atxiloaldia ezarri zizkioten, eta urte beteko baldintzapeko askatasuna ere bai, zerga-ihesarengatik. Aldi horretan, bikotearen bost seme-alaben zaintza Rohan Marleyri egokitu zitzaion, berak halaxe eskatuta.

 Diskografia 
 The Miseducation of Lauryn Hill (1998)
 MTV Unplugged No. 2.0 (2002)
AñoTítuloZerrenda postu onenakHot 100EUA R&BEUA PopAUSNZSUER.U.1997«The Sweetest Thing» 
(The Refugee Camp All-Stars-ekin)612—18——181998«Can't Take My Eyes Off You»—45—8———«To Zion»—77—————«Doo Wop (That Thing)»122935—3931999«Ex-Factor»217———464«Everything Is Everything»3514——15—19«Turn Your Lights Down Low» 
(Bob Marleyrekin)8649——15152000«The Miseducation of Lauryn Hill»—————14—2002«Mr. Intentional»——63————2010«Repercussions»—83—————2013«Neurotic Society (Compulsory Mix)»———————«Consumerism»———————
 Erreferentziak 

 Kanpo estekak 

Kategoria:Newjerseyarrak
Kategoria:Ameriketako Estatu Batuetako abeslariak
Kategoria:Rap abeslariak
Kategoria:Afro-estatubatuarrak
Kategoria:Grammy saridunak
Kategoria:Emakume aktoreak
Kategoria:Emakume ekoizleak
Kategoria:Ameriketako Estatu Batuetako aktoreak